SUID-AFRIKAANSE RADIOLIGA NUUS SONDAG 26 JUNIE 2016 


Goeie mêre en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG 


SARL MOET ERNSTIG BESIN OOR DIE SAAK RONDOM OKOSA TIPE- 
GEODKEURING 


AMSAT SA VERSNEL ONTWIKKELING VAN KLETSKOUS 
SKA NUUS 

EN 

WÊRELDWYE FLORA EN FAUNA IN AMATEUR RADIO 


** DIE SARL sal ernstig moet besin oor hoe die saak rondom OKOSA tipe- 
goedkeuring tydens die openbare verhore aangevoer sal word. Hierdie verhore 
sal bepaal hoe goedkeuring en vrystelling van goedkeuring toegepas sal word. 
Hierdie kwessie is reeds aangevoer tydens die die SABS se tegniese komitee 
vergadering wat onlangs gehou is. Die doel van hierdie komitee is om te verseker 
dat radio en die elektromagnetiese spektrum effektief aangewend word deur die 
gebruik van die nodige regulasies. 


In die staatskoerant van 26 Augustus 2013, het OKOSA reeds die vereistes vir 
die goedkeuring van radio toerusting vir gebruik binne Suid Afrika uiteengesit. 
Wat hierdie vereistes egter nie aanspreek nie is toerusting wat vrygestel word van 
hierdie tipe goedkeuring en ook die nodige vereistes vir sulke toerusting. Tydens 
Vrydag se vergadering van die SABS tegniese komitee het dit duidelik geblyk dat 
OKOSA dringend aandag aan hierdie saak gee. Die nuwe raad van die SARL, 
wat teen 30 Julie 2016 die leisels oorneem, sal derhalwe ernstig moet aandag 
gee aan hierdie baie belangrike saak, veral met betrekking tot dokumentasie wat 
tydens die komende verhore ter stawing van ons posisie voorgelê moet word. 


*#* AMSAT SA het hul ontwikkeling van die KLETSKOUS transpondeerder 
nou versnel deur die bekendstelling van `n parallelle ontwikkelings proses. Twee 
radio deskundiges, Leon Lessing, ZSGLMG, en Francois Visser ZSI1CED, het 
onlangs by die span aangesluit. 


Tydens die onlangse strategie vergadering is die lang termyn planne bespreek. 
Hierdie planne sluit die ontwikkeling van `n SDR transpondeerder en ander 
digitale loonvrag. Radio amateurs wat belangstel daarin om te deel in hierdie 
samesprekings word uitgenooi om kontak te maak met SA-AMSAT deur epos 
te stuur aan saamsat@intekom.co.za Om meer uit te vind oor Kletskous en die 
hele projek besoek gerus die webblad www.amsatsa.org.za. Hier kan jy Deon 
Coetzee, ZS1DE, se voorlegging aflaai. Deon het hierdie voorlegging tydens die 
onlangse ruimtesimposium aangebied. Kom sluit aan by die gesprek! 


*** Wêreldwye Flora en Fauna in amateurradio. Die WWEF program wil 
aandag vestig op die belangrikheid van die beskerming van die natuur, fauna en 
flora. In hierdie gees stel amateurradio operateurs hulle stasies op en bedryf die 
stasies uit die aangewese natuurparke en beskermde natuurgebiede - en sodoende 
aandag vir hierdie gebiede genereer, terwyl dit die amateurradio gemeenskap 'n 
interessante aktiwiteit bied om kontakte te maak. WWEF is `n internasionale 
en nie-kommersiële program wat deur die koërdineerders van 'n groot aantal 
nasionale flora en fauna programme bestuur word. 


Dennis, ZS4BS, en Sid, ZSBAYGC, het in kontak met die WWFEF Raad getree 
om die ZSFF Program te registreer. Op die oomblik is daar 30 Suid-Afrikaanse 
natuur areas geregistreer by WWEF, wat die 19 Parke bestuur deur die Nasion- 
ale Parkeraad insluit. Die vele ander natuurparke en beskermde natuurgebiede 
in Suid-Afrika sal in die ZSFF gids bygevoeg word en dokumentasie sal oor die 
ZSFF program later beskikbaar gestel word. ** Die Julie-uitgawe van Radio ZS 
sal beskikbaar wees vir aflaai van die Liga se webwerf vanaf Dinsdag 28 Junie 
2016. In hierdie uitgawe sê Nico, ZS6OL, om met jong mense te werk is 'n gulde 
geleentheid en Richard, ZS6KRE, die Padvinderleier van die Sandringham Pad- 
vinders vertel oor hul Amateurradioklub. Dave, ZS2DH, vertel van Hammie 
aktiwiteit in die Oos-Kaap en ons het `n verslag van die Dayton Hamvention 
oor hul Jeug Program. Dit was `n besige jaar vir ZS6ZU, die Hammies ARK, 
dit volgens Noel, ZR6DX, en het jy geweet dat AMSAT SA `n jeug uitreik het? 
Verder vertel André, V51B, ons van sy @uad antenna. In die Arduino kolom 
wys Kevin, ZS6KMD, jou sy enkelband Super VFO en in die YL Beam gee 
Heather, ZSGYE/5, vir ons die geskiedenis van die Suid-Afrikaanse Vroue Ra- 
dioklub - miskien is dit tyd om die SAWRGC weer te aktiveer! Dit alles en nog 
meer in die Julie-uitgawe van Radio 7. 


*** Thomas Abbott ZS6XTA,ZSITE, het ons in kennis gestel dat die SKA1 
middel samestelling nie die enigste teleskoop op die SKA terrein is nie. Die 
area waar radio stilte gehandhaaf moet word is ingestel as `n nasionale bron 
waar ander eksperimente ook gedoen kan word en berus nie net op die SKA1 
samestelling nie. Hierdie radio vrye sone bestaan alreeds etlike jare en gaan die 
SKA voor met verskeie jare. Baie van ons het seker al Sutherland besoek en het 
sekerlik ook die groot optiese teleskoop daar gesien. Navorsers kom van heinde 
en verre om gebruik te kom maak van hierdie besondere toerusting wat geleë 
is op 'n baie ideale plek. Hier is donker naghemel en radio stilte van kardinale 
belang en hierdie teleskope lok ook ander kundiges soos tegnici, onderhouds 


personeel en astronome. 


Tans is daar vier radio teleskope in bedryf naamlik KATT7, wat 1-2 GHz dek, 
Meerkat, tussen (.5 en 5 GHz, HERA, wat 120 tot 190 MHz gebruik en dan 
C BASS wat 5-6GHz bekyk.HERA is `n baie interessante lae koste radio 
teleskoop wat draad roosters gebruik as reflektors en koper pyp dipole as 
antenne. Dit het sy oorsprong in die kleiner PAPER. teleskoop. PAPER, is al 
etlike jare besig met navorsing. 


*£* Aansoeke om lidmaatskap van die SARL is van die volgende radioamateurs 
ontvang: Klaus Knopf ZS1@0 Enige besware teen die aanvaarding van lid- 
maatskap aansoeke moet die Sekretaris bereik voor of op die Dinsdag na hierdie 
bulletin. 


Tot hede het 409 lede reeds hulle lidmaatskap van die SARL hernu en 12 geaf- 
filieerde klubs het hulle affiliasie hernu. 


*&* Die Centurion Radio Amateur Klub vier hulle 41ste herdenking op 30 Julie 
2016. Om die geleentheid te vier sal lede gedurende Julie 2016 op die amateur 
radio bande aktief wees. Alle kontakte met die stasie sal `n sertifikaat ontvang 
(via epos). `n Voorbeeld sertifikaat asook meer inligting is op hul bakkiesblad 
beskikbaar: “Centurion Amateur Radio Club” 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans geen sonvlekke sigbaar nie. Dit is 'n teken dat die sonakti- 
witeits minimum op pad is. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 18 vir die week gebruik. 


Amateurs kan goeie openinge op die 20 tot 15 m DX bande verwag. 
Besoek gerus die webtuiste spaceweather.sansa.org.za vir meer inligting. 
Kom ons bekyk die amateurradio gebeure oor die volgende paar weke 


Vandag 26 en More 27 Junie die die SARL Top Band @SO Party 3 Julie 2016 

785 Naelloop 9 & 10 Julie -TJARU HF Kampieonskappe 10 Julie Jeug Net 
16 Julie Winter ORP Naelloop 16 tot 23 Julie TARU Streek 1 YOTA Somer 
kamp 24 Julie ZS2 Naelloop 25 July Augustus Radio ZS Saktyd 30 & 31 Julie 
- RSGB IOTA Wedstryd 30 Julie SARL Spesiale algemene vergadering 


Dit bring ons aan die einde van hierdie bulletin. 


** Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n digitale weergawe 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur `n €- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio liga, 
saamgestel deur Dawie Conradie, ZR6GDHG, Ee deur Ryan Gibson, 
ZSGGGR, en gelees deur .. iese oe oe se ee se oe 


Die Afrikaanse nuus span groet nou en wens jou “n mooi week toe. Totsiens 


/EX 


